2012. gada F1 sezona

2012. gada F1 sezona bija 63. Formula 1 sezona. Tajā piedalījās 12 komandas, kas sacentās 20 posmos no 18. marta līdz 25. novembrim. Šajā sezonā F1 sacīkstes tika atsāktas ASV, jaunuzbūvētā trasē Ostinā, Teksasas štatā. Sebastians Fetels izcīnija trešo čempiona titulu.

Šajā sezonā bija līdz šim lielākais posmu skaits vienā sezonā (20), pirmo reizi vienā sezonā startēja seši pasaules čempioni (Sebastiāns Fetels, Džensons Batons, Luiss Hamiltons, Kimi Reikenens, Fernando Alonso un Mihaels Šūmahers), iepriekšējais rekords bija pieci čempioni . gada sezonā. Kā īpaša šīs 2012. gada sezonas iezīme bija arī septiņi dažādi uzvarētāji pirmajos septiņos sezonas posmos.

Pirmssezona 

Gatavošanās 2012. gada sezonai sākās pēc 2011. gada Abu Dabī Grand Prix izcīņas, kad komandas aizvadīja trīs dienas ilgus Jauno Pilotu testus — testos piedalījās piloti, kas aizvadījuši mazāk par trim F1 sacīkstēm. Ātrākais pilots testos bija Žans Ēriks Verņs, kas testus aizvadīja Red Bull mašīnā.

Testi 
Pirms sezonas sākuma Austrālijā F1 komandas aizvadīja trīs oficiālos pirmssezonas testus. Komandām ir atļauts testos izmantot tikai vienu F1 mašīnu - tēriņu taupības nolūkos. Pirelli piegādā visu sastāvu riepas un to izmantošanai testos nav nekādu ierobežojumu.

Komandas un piloti

Izmaiņas pilotu sastāvā

Debitē vai atgriežas F1 
 Šarls Piks: debija F1 Marussia sastāvā
 Žans Ēriks Verņs: debija F1 Toro Rosso sastāvā
 Pedro de la Rosa: atgriežas F1 Hispania Racing sastāvā
 Kimi Reikenens: atgriežas F1 Lotus sastāvā pēc 2 gadu pārtraukuma
 Romēns Grožāns: atgriežas F1 Lotus sastāvā pēc 2 gadu pārtraukuma
 Niko Hilkenbergs: pēc gada pārtraukuma atgriežas Force India sastāvā

Maina komandu 
 Žeroms d'Ambrosio: pēc debijas sezonas Virgin komandā parakstīja testpilota līgumu ar Lotus
 Sebastjēns Buemi: nesaņēma pamatpilota līguma pagarinājumu no Toro Rosso, karjeru turpinās kā Red Bull un Toro Rosso testpilots
 Daniels Rikardo: pēc pussezonas dalības HRT sastāvā ieņems pamatpilota vietu Toro Rosso
 Bruno Senna: pamet Lotus komandas testpilota vietu, lai pievienotos Williams kā pamatpilots
 Vitālijs Petrovs: lai gan bija spēkā līgums uz 2012. gadu sezonu, Lotus līgumu lauza, Caterham noslēdza līgumu ar Petrovu, aizstājot Trulli

Pamet F1 
 Haime Algersuari: nesaņēma līguma pagarinājumu no Toro Rosso, noraidīja līgumu ar HRT
 Rubenss Barikello: pēc 19 F1 sezonām palicis bez līguma, jo Williams izvēlējas Bruno Sennu
 Adrians Sutils: pēc 6 sezonām palicis bez līguma
 Jarno Trulli: Caterham lauza līgumu, izvēloties Vitāliju Petrovu

Izmaiņas sezonas gaitā 
 Pēc avārijas izraisīšanas Beļģijas posmā Romēns Grožāns saņēma diskvalifikāciju uz vienu posmu, un nākamajā, Itālijas Grand Prix, viņu aizstāja Žeroms d'Ambrosio.

Komandu izmaiņas 
 2011. gada novembrī F1 komisija atļāva trijām F1 komandām mainīt savus nosaukumus, sākot ar 2012. gada sezonu:
 Team Lotus maina nosaukumu uz Caterham F1 Team, tādā veidā atspoguļojot komandas īpašnieka Tonija Fernandesa veikto Caterham autoražotnes iegādi;
 Lotus Renault GP maina šasijas nosaukumu uz Lotus;
 Virgin Racing maina nosaukumu uz Marussia F1 Team, atspoguļojot Krievijas autoražotāja Marussia pieaugošo finansiālo ietekmi.

Kalendārs 
Sacīkšu kalendārs tika apstiprināts 2011. gada 31. augustā.

Atsauces

Ārējās saites 
 Formula 1 oficiālā mājaslapa 

Formula 1
Formula 1 sezonas